**Každý človek, ktorý príde na svet, prichádza čistý a plný lásky.**

**A každý si so sebou, svojim príchodom prináša aj svoj ,,Kríž“.**

**Ako rastie, tak naberá skúsenosti a zároveň rastie aj váha jeho Kríža.**

**Vplyvom prostredia, v ktorom vyrastá a žije, sa na neho nabaľuje všetko to, s čím sa stretáva.**

**Ak je v prostredí plnom lásky, tak ten jeho pomyselný kríž je ľahší.**

**Ak je ale účastníkom prostredia, ktoré je negatívne, tak na seba začína preberať silu a veľkosť negativity, ktorá naňho pôsobí.**

**Nik sa nenarodí ako zlý, nešťastný človek, plný utrpenia.**

**Je iba na najbližších a skutočne na prostredí, v akom dieťa vyrastá, aby sa z neho stala plnohodnotná osoba.**

**Tá, ktorá je schopná uniesť všetko, čo ju čaká, keď to bude potrebné.**

**Každého z nás, skôr či neskôr stretne niečo nepríjemné, smutné, ťažké, bolestivé.**

**Už len vedomie toho, že jedného dňa budeme musieť odprevadiť na poslednej ceste našich najmilších, je ťažké poznanie.**

**Ale všetko sa dá zvládnuť.**

**Všetko.**

**Len nesmieme zabudnúť na to, s čím sme prišli na tento svet a aké je naše poslanie.**

**Každý jeden z nás prišiel nahý, bez šiat, oblečený len do obláčika lásky, nádeje a viery.**

**To ostatné, čo nás postupne zaodieva sú len naše skúsenosti – dobré, aj zlé a vedomie toho, že bez nich sa nedá rásť.**

**Čím skôr si to uvedomíme, tým skôr váhu nášho pomyselného „Kríža“ zmenšíme.**

**Čím skôr nájdeme v sebe dostatok lásky aj pre druhých, tým skôr bude naša cesta ľahšia.**

**A čím skôr a viac rozdáme lásky do svojho okolia, tým viac ľudí pôjde po našom boku a náš život sa stane lepším, hodnotnejším a krajším.**

**A preto každému, kto nedokáže niesť svoju ,,ťarchu“, jemu pridelenú, prajeme jedno:**

**Nech v ňom, čím skôr začne svitať.**

**Nech neprestane veriť v dobro, aj v tom najhoršom človeku, ktorého na svojej ceste stretol.**

**Nech verí v lásku, s ktorou prišiel na svet.**

**A nech je nositeľom tejto lásky a šťastia, až do svojho odchodu .... neznámy autor**